Jabarkan Biografi dari Eru dalam bahasa jawa

Eru lair ing New York Amérikah Sarékat tanggal 5 Juli 1983 saka wong tuwa kang asli wong Koréa. Dhèwèké anak nomer loro. Eru manggon ing New York nganti umuré 7 taun, banjur bareng karo kulawargané pindhah menyang Koréa Kidul.

Eru kepengen dadi prodhuser mulane dhèwèké akèh ngarang lagu. Nanging sawisé dipikir-pikir dhèwèké ora manèh njaluk wong liya nyanyekake lagune. Dhèwèké pengen nyanyi lagune dhéwé. Pikire wong kang nggawe lagu luwih paham karepe lagune tinimbang wong liya. Mula iku dhèwèké mutusaké pengen dadi penyanyi.

Banjur dhèwèké nglakoni gladhen suwéné 2 taun sadurungé miwiti dadi penyanyi taun 2005. Album lagune Eru kang kapisan dibyantu déning akèh musisi, kaya Joo Young Hoon, Lee Hyun Jung, lan penggladhen swara No Young Joo,kang uga nggadhen NoA, Fly to the Sky lan Lee Soo Young. Ana 100 wong saka orkestra uga mèlu byantu ing album iku. Lagu kapisane saka album iku ya iku "다시 태어나도".

Eru ngentokake album kalorone judhule Level II tanggal 16 September 2006. Lagu unggulane ya iku "까만안경" kang nyanyi bareng karo Daylight, lagu mau misuwur lan disenengi wong akèh, sarta bakal éntuk panghargyan saka endi baé. Kelebu Jukeon's song of the month (oktober 2006) lan SBS's Bonsang Award. Vidio klipe uga misuwur lan disenengi wong akèh, ana ing kono uga mèlu byantu Kim Hyun Joong saka SS501, Lee Young Ah lan Ahn Sung Ki.